als_Latn dik_Latn sag_Latn
Vetëvendosje ka mbajtur një tubim zgjedhor në qytetin e Mitrovicës, ku ishte i pranishëm kandidati për kryeministër, Albin Kurti, si dhe kandidatë për deputetë.
Kandidati për kryeministër nga Lëvizja Vetëvendosje, Albin Kurti, gjatë fushatës zgjedhore që ka mbajtur sot në Mitrovicë, ka thënë se me Vetëvendosjen, ura në Mitrovicë do të hapet e qyteti do të bashkohet.
Kurti ka thënë se shpërbërja e Jugosllavisë ka nisur në Trepçë, ndërsa, Kosova do të bëhet përmes Trepçës.
“Sot Mitrovica e ka papunësinë më të mashe në Kosovë, mirëpo më 11 qershor Mitrovica dhe qytetarët e saj e kanë mundësinë ta ndryshojnë këtë gjendje”, tha ai.
Ai potencoi se qeveria e VV-së do të ketë prioritet punësimin dhe sigurinë e qytetarëve në veri.
Kurse, kryetari i VV-së, Visar Ymeri ka thënë se Mitrovica është plaga e Kosovës që më së shumti na pezmaton.
“ Vetëvendosje e ka në plan të parë bashkimin e Mitrovicën, strukturat paralele do të shuhen dhe do të arrestohen, ndërsa do të shtrihet sovraniteti në mbarë territorin e Kosovës”, tha ai.
Ndërsa, Aida Dërguti tha se nuk ka shtet dhe drejtësi në Kosovë pa e bashkuar Mitrovicën.
“Me votën e VV më 11 qershor ne do të sjellim drejtësinë, demokratizimin dhe zhvillimin e Kosovës", ka thënë ai.
Në këtë tubim, mitrovicasve iu është drejtuar kandidatja për deputete, Vlora Haxhimehmedi, e cila fjalën e saj e ka filluar duke rikujtuar rëndësinë e Trepçës për ekonominë e Kosovës.
Haxhimehmedi premtoi rivitalizimin e këtij gjiganti ekonomik nëse Vetëvendosje do të qeverisë me vendin. Ajo kërkoi mobilizim për fitore.
Ajo tha po ashtu se VV është e përkushtuar për të drejtat e barabarta të gruas në shoqëri, me ç’rast tha se qeverisja e VV-së mundëson pushim 12 mujor të lehonisë,hapjen e 150 çerdheve të reja në gjithë vendin, banesa sociale e shtesa për fëmijë, si dhe sigurimin e punës dhe mbrojtjen në punë.
Në tubimin zgjedhor të mbajtur në Mitrovicë, qytetarëve iu është drejtuar edhe nënkryetari i Mitrovicës, kryetari i Qendrës së VV-së në këtë qytet dhe kandidati për deputet, Faruk Mujka.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn